Rætt til barsilspening Høvuðstreytin er, at tú hevur fastan bústað og fulla skattskyldu í Føroyum og er um barnið í tíðarskeiðnum, søkt verður um barsilspening. Harafturat skal tú hava havt A-inntøku seinastu 12 mánaðirnar áðrenn farloyvið byrjar, og ikki rætt til løn frá arbeiðsgevaranum í farloyvistíðarskeiðinum, les meira> Ættleiðing Mamma, sum ættleiðir barn, hevur rætt til barsilspening frá Barsilsskipanini. Í høvuðsheitum eru reglurnar tær somu sum fyri mammu, sum hevur átt barn. Tó eru frávik viðvíkjandi tíðarskeiðnum, les meira> Sjálvstøðug vinnurekandi Ert tú sjálvstøðug vinnurekandi er eisini møguleiki fyri at fáa barsilspening, les meira> Løntakari við B-inntøku Um tú hevur B-inntøku er eisini møguleiki fyri at fáa barsilspening, les meira> Norðurlendingur, ið arbeiðir undir FAS-skipanini Um tú ert Norðurlendingur, ið siglir við skipi, ið er skrásett í Føroya Altjóða Skipaskrá (FAS) er eisini møguleiki fyri at fáa barsilspening, les meira> Um barnið doyr Mamma, sum eigur deyðføtt barn, ella um barnið doyr, hevur rætt til barsilspening frá Barsilsskipanini. Í høvuðsheitum eru reglurnar tær somu sum fyri mammu, sum um barnið var á lívi. Tó eru frávik viðvíkjandi tíðarskeiðnum, les meira> Nær kann eg søkja? Einki mark er fyri, hvussu tíðliga tú kanst lata umsókn tína inn. Tó verður umsóknir ikki viðgjørdar fyrrenn farloyvi byrjar. Tey, ið eru í ALS, kunna ikki lata umsóknina inn fyrrenn beint áðrenn farloyvi byrjar. Sambært fráboðan frá ALS, hava tey ikki møguleika, at vátta umsóknina áðrenn hettar. Umsókn um barsilspening skal latast Barsilsskipanini innan 6 mánaðir eftir barnsburð. Er umsóknin ikki latin inn innan hesa freist, fellur rætturin til barsilspening burtur. Barsilsskipanin hevur onga heimild til at víkja frá umsóknarfreistini.